**Pakuotės lapelis: informacija vartotojui**

**ARNIKŲ TINKTŪRA VALENTIS odos tirpalas**

Arnikų tinktūra

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
4. Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

**Lapelio turinys**

1. Kas yra ARNIKŲ TINKTŪRA VALENTIS ir kam ji vartojama

2. Kas žinotina prieš vartojant ARNIKŲ TINKTŪRA VALENTIS

3. Kaip vartoti ARNIKŲ TINKTŪRA VALENTIS

4. Galimas šalutinis poveikis

5. Kaip laikyti ARNIKŲ TINKTŪRA VALENTIS

6. Pakuotės turinys ir kita informacija

**1 Kas yra ARNIKŲ TINKTŪRA VALENTIS ir kam ji vartojama**

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu, skirtas raumenų skausmui ir sustingimui, po nedidelių bukų traumų atsiradusiems sumušimams, paviršinėms hematomoms ir kraujosruvoms (mėlynėms) simptomiškai gydyti, patinimui mažinti.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

**2 Kas žinotina prieš vartojant ARNIKŲ TINKTŪRA VALENTIS**

**ARNIKŲ TINKTŪRA VALENTIS vartoti negalima:**

- jeigu yra padidėjęs jautrumas (alergija) arnikai ar kitiems astrinių šeimos augalams;

- ant atviros žaizdos, šlapiuojančios egzemos ir gleivinės.

**Įspėjimai ir atsargumo priemonės**

Pasitarkite su gydytoju arba vaistininku, prie pradėdami vartoti ARNIKŲ TINKTŪRA VALENTIS.

Vartoti tik ant odos.

Netepti ant sudirgusios ar sutrūkusios odos.

Vengti patekimo į akis.

Jeigu vaistu tepama odos vieta sudirginama, parausta ar išsausėja, vaisto vartojimą reikia nutraukti.

Jeigu vartojant šį vaistą simptomai neišnyksta per 2 savaites arba pasunkėja, būtina pasitarti su gydytoju ar kvalifikuotu sveikatos priežiūros specialistu.

**Vaikams**

Kadangi trūksta duomenų, vaisto ant odos nepatariama vartoti jaunesniems nei 6 metų vaikams.

**Kiti vaistai ir ARNIKŲ TINKTŪRA VALENTIS**

Duomenų nėra.

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Nėra jokių duomenų apie vaisto saugumą nėščiosioms ir žindyvėms.

Nerekomenduojama vartoti nėščiosioms ir žindyvėms.

**Vairavimas ir mechanizmų valdymas**

Duomenys neaktualūs.

**3. Kaip vartoti ARNIKŲ TINKTŪRA VALENTIS**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

*Suaugusiems*

Vartoti ant odos.

Pažeistą vietą patepti keliais mililitrais odos tirpalo 2 – 4 kartus per parą.

**Vartojimas vaikams**

Kadangi trūksta duomenų, vaisto ant odos nerekomenduojama vartoti jaunesniems nei 6 metų vaikams.

Jeigu vartojant šį vaistą simptomai neišnyksta per 2 savaites arba pasunkėja, būtina pasitarti su gydytoju ar kvalifikuotu sveikatos priežiūros specialistu.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Pavartojus šio vaisto, gali atsirasti alerginė odos reakcija (dilgėlinė, niežėjimas). Dažnis nežinomas (negali būti apskaičiuotas pagal turimus duomenis).

Ant pažeistos vietos vaisto vartojant ilgesnį laiką, arnikų tinktūros veikliosios medžiagos gali sukelti odos uždegimą (oda patinsta, atsiranda pūslių) arba egzemą. Minėti pokyčiai nutraukus vaisto vartojimą praeina savaime.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu [NepageidaujamaR@vvkt.lt](mailto:NepageidaujamaR@vvkt.lt) , taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt> ). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti ARNIKŲ TINKTŪRA VALENTIS**

Šį vaistą laikykite vaikams nepasiekiamoje ir nepastebimoje vietoje.

Laikyti ne aukštesnėje kaip 25 ºC temperatūroje.

Buteliuką laikyti išorinėje dėžutėje, kad vaistas būtų apsaugotas nuo šviesos.

Buteliuką laikyti sandarų.

Ant buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6. Pakuotės turinys ir kita informacija**

**ARNIKŲ TINKTŪRA VALENTIS sudėtis**

- Veiklioji medžiaga yra arnikų tinktūra: 1 ml odos tirpalo yra 1 ml *Arnica montana* L., flos (arnikų žiedų) tinktūros 1:10. Ekstrahentas: 70 % (V/V) etanolis.

- Pagalbinių medžiagų nėra.

Preparato sudėtyje yra ne mažiau kaip 66 % (V/V) etanolio.

**ARNIKŲ TINKTŪRA VALENTIS išvaizda ir kiekis pakuotėje**

Gelsvai žalsvai rudos spalvos, skaidrus, specifinio kvapo skystis.

Laikymo metu gali iškristi nuosėdų.

Kartono dėžutėje yra vienas buteliukas, kuriame yra 40 ml odos tirpalo.

**Registruotojas ir gamintojas**

UAB „Valentis“

Molėtų pl. 11

LT‑08409 Vilnius

Tel.: +370 5 2701225

Faksas: +370 5 2701223

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Valentis“

Molėtų pl. 11

LT‑08409 Vilnius

Tel.: +370 5 2701225

Faksas: +370 5 2701223

**Šis pakuotės lapelis paskutinį kartą peržiūrėtas 2016-06-22**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).